Compania Romprest anunță că sistează pe perioadă nedeterminată activitatea în Sectorul 1. Răspunsul lui Clotilde Armand.
Compania Romprest a trimis astăzi o notificare Consiliului local al Sectorului 1 prin care informează că sistează activitatea pe perioadă nedeterminată. Potrivit documentului, sistarea activității a fost decisă în urma "încălcărilor repetate ale drepturilor delegatului, așa cum sunt ele prevăzute în contractul de delegare și legislația aplicabilă".
Primarul Sectorului 1 spune că oferta Romprest nu poate fi onorată, pentru că nu există bani suficienți pentru acest lucru."Am primit această ofertă de specialitate acum două zile. Este o analiză de catre colegii noștri la Direcția economică. În această ofertă se cer 50 de milioane de lei din ianuarie, februarie, martie. Pur și simplu ar trebui să nu plătim salariile, ca să putem să onorăm această ofertă. Deja suntem într-un impas. Bugetul nu este semnatNu pot să iau în serios această ofertă. Realitatea este mult mai puternică decat orice gândire", a spus Clotile Armand, în ședinta de Consiliu Local de la Sectorul 1Romprest a sistat activitatea în Sectorul 1"Va transmitem prezenta, prin care intelegem sa va NOTIFICAM asupra incalcarilor repetate ale drepturilor Delegatului, asa cum sunt ele prevazute in contractul de delegare si in legislatia aplicabila, care conduc la limitarea/ suspendarea pe perioada nedeterminata a activitatilor serviciului de salubrizare delegat.Vă aducem la cunostință ca aceasta decizie ne este impusa de blocarea totala, de catre reprezentantii alesi care reprezinta Autoritatea contractanta, in mod intentionat si cu vadita rea-credinta, in baza unor interese de natura partinica si de grup, a negocierilor privind stingerea conflictelor contractuale, in contextul in care si ultimul demers al Romprest de a solutiona amiabil conflictele invocate, prin negocierea si asumarea in cadrul legal al Sedintelor Comisiei Mixte de Mediere a unor solutii de esalonare a debitelor restate si de diminuare temporara a unor operatiuni din cadrul activitatilor serviciului si implicit a costurilor in sarcina Autoritatii, precum si prin propunerea unor surse de finantare aleserviciului care sa conduca la reducerea sarcinilor pe bugetul local, este tergiversat de catre reprezentantii Autoritatii contractante.Rezolvarea pe cale amiabila a acestui fals conflict, provocat si intretinut unilateral de catre reprezentantii Autoritatii, a fost tergiversata, inca o data, prin refuzul de a adopta solutiile negociate de catre parti in cadrul unei Hotarari a Consiliului Local al Sectorului 1, fapt ce a condus la situatia actuala in care Operatorul nu poate sustine serviciul in conditiile in care Autoritatea contractanta nu asigura echibrului contractual si incalca, in mod continuu, obligatiile contractuale care ii revin", se arată în notificarea trimisă primăriei Sectorului 1.